     Z A P I S N I K

                    sa 45. sjednice Vijeća Gradske  četvrti Stenjevec
održane 19.veljače 2025. s početkom u 18,30 sati

u velikoj dvorani PU Susedgrad

Sjednicom predsjedava predsjednik VGČ Stenjevec Ivan Zelenić.

Evidentiranjem članova na početku sjednice utvrđeno je da je nazočno 19 članova Vijeća. 
NAZOČNI: Ivan Zelenić,  Maja Mucko,  Goran Furdek, Davorka Horvat, Hana Miljanić, Marijana Nodilo, Dubravka Rusan, Tin Dukanović, Davor Stanković, Sara Vučić, Mario Plazibat,  Natko Felbar,  Ivana Kukor, Gabriela Marić, Ivica Marić, Tomislav Dubravčić,  Franjo Vrbić, Karmela Martinjak, Alessandro Kiramarios
NENAZOČNI: nema
OSTALI NAZOČNI:, Kristina Starčević – voditeljica, Jadranka Gobac – stručna referentica  
Predsjednik je pozdravio nazočne i otvorio raspravu o Zapisniku sa 44. sjednice.  
Nije bilo prijavljenih za raspravu. 

Predsjednik je predložio glasovanje o verifikaciji Zapisnika. 
Konstatira se da je jednoglasno s 19 glasova „za“  usvojen Zapisnik s 44. sjednice Vijeća Gradske četvrti Stenjevec. 
Predsjednik je iznio prijedlog dnevnog reda.
Nije bilo prijavljenih za raspravu. 
Predsjednik je stavio prijedlog na glasovanje. 

Konstatira se da je jednoglasno s 19 glasova „za“ usvojen slijedeći:  
DNEVNI RED
1. Prometna problematika na području Gradske četvrti Stenjevec
2. Informacije, pitanja i prijedlozi
Ad/1. Prometna problematika na području Gradske četvrti Stenjevec
Predsjednik je otvorio raspravu o prijedlozima akata koji su u pisanom obliku dostavljeni svim članovima Vijeća. 

U raspravi su sudjelovali Ivana Kukor, Alessandro Kiramarios, Goran Furdek i Ivan Zelenić. 

Nakon provedene rasprave predsjednik je stavio prijedloge na glasovanje. 

Konstatira se da su većinom glasova i to s 12 glasova „za“ i 7 „suzdržanih“ usvojeni slijedeći: 

1.1.

ZAKLJUČAK
o izgradnji mini rotora na križanju Ulice Miroslava Milića i Ulice Josipa Strganca

1. Vijeće Gradske četvrt  traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet da donese rješenje za izradu mini rotora na križanju Ulice Miroslava Milića i Josipa Strganca, istovjetnog kakav se nalazi na križanju Jablanske ulice – R.F.Mihanovića – Lađevačkog puta.

2. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet.
1.2.

ZAKLJUČAK
o postavljanju biciklističkih klamerica u Ulici Milana Rešetara 3-5

1. Vijeće Gradske četvrti Stenjevec  traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet da predloži rješenje kako bi se smirio promet u prolazu između zgrada u Ulici Milana Rešetara kbr.3 i 5.

Predlažemo biciklističke klamerice kako bi se otežao prolaz vozilima. Vozači koriste ovaj prolaz kako bi skratili put kada preuzimaju robu iz obližnjeg trgovačkog lanca i voze se po pješačkoj stazi.

2. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet.
1.3.

ZAKLJUČAK
o vraćanju stupića križanje Antuna Šoljana i Vlade Gotovca

1. Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet da se vrate stupići na traženu lokaciju na križanju ulice Antuna Šoljana i Vlade Gotovca prema ulazu u igralište OŠ Špansko-Oranice i na prilazu tom trokutu u Ulici Vlade Gotovca, koji su bili tamo, ali ih je netko iz nepoznatog razloga uklonio.
2. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet.
1.4.

ZAKLJUČAK
o postavljanju uspornika na Breganskoj ulici

1. Vijeće Gradske četvrti Stenjevec  traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet da donese rješenje o postavljanju dva uspornika na Breganskoj ulici između kčbr. 26 i 38 zbog konstatnog divljanja i jurnjave na toj kratkoj dionici od kada je postavljen novi asfalt.

2. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet.
1.5.

                                                         ZAKLJUČAK
o iscrtavanju pješačkog prijelaza na Sokolskoj ulici

1. Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet da donese rješenje o iscrtavanju pješačkog prijelaza na Sokolskoj ulici, između mosta na potoku s istočne strane i nogostupa s zapadne strane kod kućnog broja 66, kako bi pješaci koji koriste most preko potoka mogli sigurno prijeći Sokolsku ulicu.
2. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet.
1.6.

ZAKLJUČAK
o zahtjevu za iscrtavanje pješačkog prijelaza s obje strane u ulici Malešnica V.
1. Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet donošenje rješenja o iscrtavanju pješačkog prijelaza na obje strane ulice Malešnica V, na križanjima s ulicom Malešnica i Marina Tartaglie. U slučaju križanja s ulicom Malešnica, molimo postavljanje prepreka (stupića, vatrogasnih prepreka) kako bi se zaustavilo nepropisno parkiranje na nogostupu kojim dnevno prolazi puno pješaka pri dolasku i odlasku sa stanice HŽ. 

2. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet.
1.7.

ZAKLJUČAK
 postavljanju stupića na križanju Ulice Malešnice i Ulice Ante Topić Mimare

1. Vijeće Gradske četvrti Stenjevec podržava Zaključak Vijeća Mjesnog odbora Malešnica,  te traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet o postavljanje ( vračanje ) stupića na jugozapadnoj strani križanja Ulica Malešnica i Ante Topića Mimare, jer su neki stupići su izvađeni i automobili se ponovo parkiraju na nogostupu. 
Želimo li ponavljanje stravičnog slučaja od prije par godina, kada znamo da tim putem u školu prolazi jako puno djece. Jasno nam je da veliki dio ide na savjest vozača, ali kada MUP ne može ništa , onda nam jedino prestaje da postavljamo stupiće.
2. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet.
1.8.

ZAKLJUČAK
o postavljanju novih K36 uspornika na Samoborskoj cesti kod kućnog broja 170

1. Vijeće Gradske četvrti Stenjevec  traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet da donese rješenje o micanju starih i dotrajalih uspornika i postavljanju novih K36 uspornika na Samoborskoj cesti kod kućnog broja 170 sa obilježenim pješačkim prijelazom i sa svom ostalom potrebnom prometnom signalizacijom.

2. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet.
1.9.

ZAKLJUČAK
o postavljanju klamerica u Ulici Gustava Krkleca

1. Vijeće Gradske četvrti traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet da donese rješenje za postavljanje klamerica na parkiralištu u Ulici Gustava Krkleca kod križanja sa Ulicom Drage Gervaisa preko puta Ulice Drage Gervaisa 24-30 kako bi se zaštitio travnjak, jer ništa ne sprečava vozila da se  parkiraju na zelenu površinu. Klamerice bi trebalo postaviti istovjetno kao na suprotnoj strani ( zapadnoj ) u istoj ulici. 

2. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet.
1.10.

ZAKLJUČAK
o postavljanju prometnog znaka na početak ulice Ozaljski put

1. Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet da se postavi prometni znak „slijepa ulica“ na početku Ulice Ozaljski put pošto takva i je.
2.  Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet.
1.11.

ZAKLJUČAK
o postavljanju K36 uzdignute plohe u Ulici Kopačevski put

1. Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet da se postave K36 uzdignute plohe u Ulici Kopačevski put.
 Ulica je uska, nema nogostup, vozila su nepropisno parkirana i ne poštuje se ograničenje brzine. Na lokaciji postoje modularni ležeći policajci pa bi se mogla napraviti zamjena istih s novim K36 uzdignutim plohama.

2. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet.
1.12.

                                                         ZAKLJUČAK
o postavljanju uzdignute plohe na križanju Medarske ulice i ulice Oranice

1. Vijeće Gradske četvrti Stenjevec ne podržava postavljanje uzdignute plohe na križanju Medarske Ulice i Ulice Oranice. Radno tijelo nije moglo naći odgovarajuću poziciju za uzdignutu plohu koja, ne bi utjecala na promet u mjeri da otežava uključivanje u promet iz Medarske ulice. Molimo Vijeće MO Vrapče-jug da nam dostave točnu lokaciju na koju su mislili da se postavi uzdignuta ploha.
3. Ovaj će zaključak biti dostavljen Mjesnom odboru Vrapče – jug.
1.13.

ZAKLJUČAK
o postavljanju K36 uzdignute plohe u Ulici Majurečki put

1. Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet da se postave K36 uzdignute plohe u Ulici Majurečki put. 
Zahtjev dolazi od samih stanara ulice koji tvrde da je hodanje po ulici otežano i praktički nemoguće zbog automobila.

2. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet.
1.14.

ZAKLJUČAK
o postavljanju uspornika ili kamera na križanju Ulice Marije Radić i Antuna Šoljana

1. Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet da predloži rješenje kako bi se smirio promet u Ulici Marije Radić. Zbog nepostojanja uspornika, kamera ili povremenog mjerenja brzine od strane policije brzine koje tamo pojedinci postižu su nevjerojatne, što može posvjedočiti broj prometnih nesreća koje su se desile na križanju ulica Marije Radić i Antuna Šoljana.
2. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet.
1.15.

ZAKLJUČAK
o postavljanju novih K36 uspornika, križanje ulica Miroslava Milića i Josipa Strganca

1. Vijeće Gradske četvrti traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet da donese rješenje za micanje dotrajalih uspornika i postavljanje novih K36 uspornika na sjevernoj i južnoj strani križanja Ulice Miroslava Milića i Ulice Josipa Strganca.
2. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet.
1.16.

ZAKLJUČAK

o postavljanju semafora, Zagrebačka cesta 192-194

1. Vijeće Gradske četvrti Stenjevec traži što hitnije postavljanje semafora na Zagrebačkoj cesti na potezu između kućnih brojeva 192 i 194 gdje prijelaz nije siguran za pješake, posebice djecu koja isti koriste za put do osnovne škole u naselju Rudeš i za dolazak do Dječjeg vrtića Panda (Zagrebačka cesta 194).

Već nekoliko puta je bilo po život opasnih prelazaka zbog izrazito velikog prometnog opterećenja ceste.

2. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektoru za promet.
Ad/2. Informacije, pitanja i prijedlozi

Predsjednik je konstatirao da nema dodatnih informacija, pitanja i prijedloga. Pozdravio je nazočne i obavijestio da će se održati još dvije sjednice prije raspuštanja Vijeća. 





Dovršeno u 19,00 sati
Zapisničar

Jadranka Gobac
Predsjednik

   Vijeća Gradske četvrti Stenjevec

Ivan Zelenić
KLASA: 024-08/25-002/34
URBROJ: 251-13-11-14/005-25-2
Zagreb, 19. veljače 2025. 

